Suchinthana/ta-wikipedia huggingface dataset:
டொமினிக் பிரசண்டேசன்

டொமினிக் பிரசண்டேசன் (Dominic Presentation; பிறப்பு: பெப்ரவரி 19, 1949) ஒரு இந்திய அரசியல்வாதியும், கேரள மாநிலத்தின் கொச்சி தொகுதியின் முன்னாள் சட்டமன்ற உறுப்பினரும் ஆவார். இவர் கேரள பிரதேச காங்கிரசு குழுவின் நிர்வாக உறுப்பினரும், அகில இந்திய காங்கிரஸ் கமிட்டி உறுப்பினரும் ஆவார். உம்மன் சாண்டி தலைமையில் நடத்தப்பட்ட 11 வது கேரள சட்டசபையில் மீன்வளம், விளையாட்டு, விமான நிலையம் மற்றும் சிறுபான்மையினர் நலன் ஆகிய துறைகளுக்கு அமைச்சராக இருந்தார்.

ஆரம்ப வாழ்க்கை 
டொமினிக் பிரசண்டேசன் 1949 பிப்ரவரி 19 இல் பெலிக்சு பிரசண்டேசன், ரோசம்மா ஆகியோருக்குக் கட்டூரில் பிறந்தார்.

பணி 
இவர் தனது அரசியல் வாழ்க்கையை பள்ளிக்கல்வி கற்றபோதே தொடங்கினார். எர்ணாகுளம் நகரில் செயல்பட்ட கேரள மாணவர் சங்கத்தின் செயலாளர், இந்திய தேசிய மாணவர் சங்க உறுப்பினர், புனித ஆல்பர்ட் கல்லூரியின் தலைவர், 1998ம் ஆண்டில் கொச்சின் நகராட்சி ஆணையத்தின் எதிர்க்கட்சி தலைவர், எர்ணாகுளம் மாவட்ட காங்கிரஸ் குழுவின் செயலாளர், கேரள பல்கலைக்கழக சங்கத்தின் செயற்குழு உறுப்பினர் என்பவை உள்ளிட்ட பல்வேறு பல்வேறு பதவிகளை வகித்துள்ளார்.

குறிப்புகள்

வெளி இணைப்புகள் 
 
 
 

1949 பிறப்புகள்
வாழும் நபர்கள்
மலையாள அரசியல்வாதிகள்
கேரள சட்டமன்ற உறுப்பினர்கள்
ஜோஸ் வேடன்

ஜோஸ் வேடன் (Joss Whedon) என்பவர் அமெரிக்க நாட்டு திரைப்பட திரைப்பட இயக்குநர், திரைக்கதை ஆசிரியர், இசையமைப்பாளர் மற்றும் திரைப்பட தயாரிப்பாளர் ஆவார். இவர் மியூட்டண்ட் எனிமி புரொடக்ஷன் நிறுவனத்தின் நிறுவனர் மற்றும் பெல்வெதர் பிக்சர்ஸ் நிறுவனத்தின் இணைந்து நிறுவினார் ஆவார். மேலும் பஃபி தி வாம்பயர் ஸ்லேயர் (1997-2003), ஏஞ்சல் (1999-2004), பையர்பிலே (2002), டால்ஹவுஸ் (2009-2010), ஏஜென்ட்ஸ் ஒப் ஷீல்ட் போன்ற பல தொலைக்காட்சித் தொடர்களை உருவாக்கியுள்ளார். இவர் பல படங்களைத் தயாரித்து, இயக்கி மற்றும் எழுதியுள்ளார் என்பது குறிப்பிடத்தக்கது.

இவர் பிக்சார் நிறுவனத்தின் இயங்குபடமான டாய் ஸ்டோரி (1995) என்ற படத்தை இணைந்து எழுதினார் இதற்காக அவர் சிறந்த அசல் திரைக்கதையிற்கான அகாதமி விருதுக்கு பரிந்துரைக்கப்பட்டார். மார்வெல் திரைப் பிரபஞ்ச மீநாயகன் திரைப்படங்களான தி அவேஞ்சர்ஸ் (2012) மற்றும் அதன் தொடர்ச்சியான அவெஞ்சர்ஸ்: ஏஜ் ஆஃப் அல்ட்ரான் (2015) ஆகியவற்றை எழுதி இயக்கியுள்ளார், மேலும் டிசி விரிவாக்கப்பட்ட பிரபஞ்ச மீநாயகன் படமான ஜஸ்டிஸ் லீக் (2017) படத்திற்கான வசனத்தை இணைந்து எழுதினார். சாக் சினைடருக்கு பதிலாக ஜஸ்டிஸ் லீக் திரைப்படத்தின் மறு படப்பிடிப்புகளில் இயக்குநராகவும் பணியாற்றியுள்ளார்.

மேற்கோள்கள்

வெளியிணைப்புகள் 
 

1964 பிறப்புகள்
வாழும் நபர்கள்
அமெரிக்க இறைமறுப்பாளர்கள்
ஐக்கிய அமெரிக்கப் பெண்ணியவாதிகள்
அமெரிக்க அறிபுனை எழுத்தாளர்கள்
அமெரிக்க ஆண் எழுத்தாளர்கள்
தொலைக்காட்சி இயக்குநர்கள்
அமெரிக்கத் திரைப்படத் தயாரிப்பாளர்கள்
அமெரிக்கத் திரைப்பட இயக்குநர்கள்
+
பெண்ணிய எழுத்தாளர்கள்
ஆண் பெண்ணியவாதிகள்
அமெரிக்க தொலைக்காட்சி எழுத்தாளர்கள்
அமெரிக்கத் திரைக்கதை எழுத்தாளர்கள்
அமெரிக்க வரைகதை எழுத்தாளர்கள்
இராம வர்மா பரிக்சித் தம்புரான்

தர்சனகலாநிதி பரிக்சித் தம்புரான் (Darsanakalanidhi Parikshith Thampuran) (இறப்பு: 1964)கொச்சி சுதேச அரசின் கடைசி அதிகாரப்பூர்வ ஆட்சியாளராக இருந்தார்.  சூலை 1, 1949 இல், திருவிதாங்கூரும் கொச்சியும் இணைந்து திருவிதாங்கூர்-கொச்சின் மாநிலம் உருவானது. இராச்சியத்தின் ஆட்சியும் முடிவுக்கு வந்தது. இவர் ஒரு வருட காலத்திற்கு இராச்சியத்தை ஆட்சி செய்தார். பின்னர் இவர் கொச்சியின் வல்லிய தம்புரானாக தொடர்ந்தார்.

தம்புரான் சிறந்த சமசுகிருத அறிஞராக இருந்தர்.  இவர் பிரகலாதசரிதா போன்ற பல சமசுகிருத காவ்யத்தையும் எழுதினார். இவர் நியாயம் மீது நம்பிக்கைக் கொண்டவர். மேலும், பல இலக்கிய படைப்புகளுக்கு வர்ணனைகளையும் எழுதியதைத் தவிர, அசல் சமசுகிருத படைப்புகளையும் இயற்றியுள்ளார்.

சுயசரிதை 
இவர் இராமவர்மன் அல்லது குஞ்சுன்னி தம்புரான் என்றும் அழைக்கப்பட்டார். 1876 ஆம் ஆண்டில் ஓட்டூர் மாளிகையின் இராமன் நம்புதிரி மற்றும் மங்கு தம்புராட்டியின் மகனாகப் பிறந்தார்.திருச்சூர் இட்டியானாத் குடும்ப வில்லாடத்தைச் சேர்ந்த இட்டியானாத் மாதத்தில் மாதவி என்பவரை மணந்தார்.

இறப்பு 
இவர் 1964 இல் திருப்பூணித்துறையில் இறந்தார்.

மேற்கோள்கள் 

1964 இறப்புகள்
கேரள வரலாறு
இராம் சேவாக் யாதவ்

இராம் சேவக் யாதவ் (Ram Sewak Yadav) ஓர் இந்திய அரசியல்வாதியாவார். இவர் உத்தரப்பிரதேசத்தின் பராபங்கியில் இருந்து இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார்.

மேற்கோள்கள்

வெளி இணைப்புகள் 

 மக்களவை இணையதளத்தில் அதிகாரப்பூர்வ வாழ்க்கை வரலாறு

வாழும் நபர்கள்
இருபதாம் நூற்றாண்டு இந்திய அரசியல்வாதிகள்
1926 பிறப்புகள்
சாஜு பால்

சாஜு பால் (Saju Paul) ஒரு இடதுசாரி (சமூக சமத்துவத்தை ஆதரிப்பது)இந்திய அரசியல்வாதி ஆவார்.இந்தியாவின் கேரள மாநிலத்தின் பெரம்பவூர் தொகுதியின் முன்னாள் சட்டமன்ற உறுப்பினர் ஆவார்.

ஆரம்ப கால வாழ்க்கை 
சாஜு பி.ஐ.பாலோஸ் - குஞ்சம்மா தம்பதியருக்கு மே 8,1966 அன்று பாண்டப்பில்லி என்ற ஊரில் பிறந்தார்.இவரது தந்தையும் முன்னாள் சட்டமன்ற உறுப்பினர் ஆவார்.

தொழில் 
1983 ஆம் ஆண்டில் வெங்கூரின் இளைஞர் ஆண்கள் சங்கம், பொது நூலகம் மற்றும் கலை சங்கத்துடன் தனது அரசியல் வாழ்க்கையைத் தொடங்கினார். கேரள சாஸ்திர சாகித்ய பரிஷத், எர்ணாகுளம் மாவட்டத்தில் மொத்த எழுத்தறிவு இயக்கம், குவப்பாடி மண்டல எழுத்தறிவு இயக்கம் மற்றும் தேசிய எழுத்தறிவு இயக்கமாகிய கலாஜாதா குழு ஆகியவற்றில் பணியாற்றினார். டி.ஒய்.எஃப்.ஐ தடுப்புக் குழுவின் உறுப்பினர், தலைவர் மற்றும் செயலாளர், சிபிஐ (எம்) இன் உறுப்பினர், உள்ளூர் மற்றும் பகுதி குழு உறுப்பினர், சிபிஐ (எம்) செயலாளர், வெங்கூர் உள்ளூராட்சி குழு, உறுப்பினர், தலைவர் மற்றும் செயலர் மற்றும் மாவட்டக் குழு உறுப்பினர் ஆகிய பதவிகளை வகித்தவர் ஆவார்.

குறிப்புகள்

வெளி இணைப்புகள் 

 
 

இருபதாம் நூற்றாண்டு இந்திய அரசியல்வாதிகள்
எர்ணாகுளம் மாவட்ட நபர்கள்
1966 பிறப்புகள்
வாழும் நபர்கள்
மலையாள அரசியல்வாதிகள்
கேரள சட்டமன்ற உறுப்பினர்கள்
மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
ஒரே ரத்தம்

ஓரே ரத்தம் (Ore Raththam  என்பது 1987 ஆம் ஆண்டய இந்தியத் தமிழ் மொழி திரைப்படம் ஆகும். இப்படத்தை சொர்ணம் இயக்க, மு. கருணாநிதி எழுதியுள்ளார். இப்படத்தில் கார்த்திக், பாக்யலட்சுமி, மாதுரி, கிஷ்மு, மனோரமா, பாண்டியன், சீதா, மு. க. ஸ்டாலின், ராதாரவி ஆகியோர் நடித்துள்ளனர். இது குங்குமம் இதழில் கருணாநிதி  தொடர்கதையாக எழுதி வெளிவந்த கதையை அடிப்படையாக கொண்டு அதே பெயரில் எடுக்கபட்ட படமாகும்.

நடிகர்கள் 

 கார்த்திக்  மதவெறியரின் மகனாக 
  பாக்கியலட்சுமி மெர்சியாக
 மாதுரி 
  கிஷ்மு மத வெறியராக 
  மனோரமா துன்புறுத்தலுக்கு ஆளாகும் மனைவியாக 
 பாண்டியன்
  சீதா வழிதவறிய பெண்ணாக  
 மு. க. ஸ்டாலின் நந்த குமாராக 
 ராதாரவி

தயாரிப்பு 
ஒரே ரத்தம் என்பது குங்குமம் இதழில் தொடர்கதையாக வெளிவந்த ஒரு கதை ஆகும். இதை மு. கருணாநிதி எழுதினார். அதை அதே பெயரில் திரைப்படமாக முரசு மூவிஸ் நிறுவனம் சார்பில் எம். சூரியநாராயணன் தயாரித்துள்ளார். மு. க. ஸ்டாலின் இந்த படத்தின் மூலம் திரைப்பட நடிகராக அறிமுகமானார்.

பின்னணி இசை 
படத்திற்கான இசையை தேவேந்திரன் மேற்கொண்டார்.

வெளியீடும்,  வரவேற்பும் 
ஒரே ரத்தம் 8 மே 1987 அன்று வெளியிடப்பட்டது. தி இந்தியன் எக்ஸ்பிரஸின் என். கிருஷ்ணசாமி இந்தப் படத்தின்  கதை, உரையாடல், பின்னணி இசை, ஒளிப்பதிவு, படத்தொகுப்பு ஆகியவற்றை பாராட்டினார்.

குறிப்புகள் 

மு. கருணாநிதி திரைக்கதை எழுதிய திரைப்படங்கள்
இந்தியத் தமிழ்த் திரைப்படங்கள்
1987 தமிழ்த் திரைப்படங்கள்
ராதாரவி நடித்த திரைப்படங்கள்
மாப்பிள்ளை சார்

மாப்பிள்ளை சார் ( Mappillai Sir ) என்பது 1988 ஆம் ஆண்டய இந்திய தமிழ் மொழி திரைப்படமாகும். பாலச்சந்திர மேனனின் கதையை அடிப்படையாக கொண்ட இப்படத்தை இயக்கியவர் டி. எஸ். பாலகன் ஆவார். இப்படத்தில் விசு, மோகன், ரேகா ஆகியோர் நடித்துள்ளனர். இது 12, ஆகத்து 1988 அன்று வெளியிடப்பட்டது. இந்த படம் மலையாள திரைப்படமான காரியம் நிசாராமின் மறு ஆக்கம் ஆகும்.

நடிகர்கள் 

 விசு 
  மோகன் 
 ரேகா 
 ஜெயந்தி 
 கிஷ்மு 
 திலீப் 
 சேது விநாயகம்
 மாஸ்டர் சுரேஷ்
 சுமித்ரா 
 பௌர்ணமி

தயாரிப்பு 
பாலச்சந்திர மேனனின் கதையை அடிப்படையாக கொண்டு இப்படத்தை டி. எஸ். பாலகன் எழுதி இயக்கியுள்ளார். இப்படத்தை லட்சுமி ராஜா பிலிம்ஸ் பதாகையில் டி. சுப்புலட்சுமி தயாரித்தார். வி. ராமமூர்த்தி ஒளிப்பதிவு செய்ய, கணேஷ்-குமார் ஆகிய இருவரால் படத்தொகுப்பு செய்யபட்டது.

பின்னணி இசை 
படத்திற்கான இசையை சங்கர் கணேஷ் இரட்டையர்கள் மேற்கொண்டனர்.  சந்திரன் பாடல் வரிகளை எழுதினார்.

குறிப்புகள்

வெளி இணைப்புகள் 
 

மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
இந்தியத் தமிழ்த் திரைப்படங்கள்
சங்கர் கணேஷ் இசையமைத்த திரைப்படங்கள்
1988 தமிழ்த் திரைப்படங்கள்
டெல்லி கணேஷ் நடித்த திரைப்படங்கள்
பாக்கியலட்சுமி (நடிகை)

பாக்யலட்சுமி (பாக்யஸ்ரீ) என்பவர் ஒரு இந்திய திரைப்பட நாயகி மற்றும் தமிழ் தொலைக்காட்சி நடிகை ஆவார். இவர் 1980 முதல் 2000 வரை மலையாளம், தமிழ், கன்னடம், தெலுங்கு படங்களில் ஒரு முக்கிய கதாநாயகியாக இருந்தார். இவர் தமிழ், மலையாளம், தெலுங்கில் கிட்டத்தட்ட 60 படங்களில் நடித்துள்ளார். இவரது முதல் படம் 1982 ஆம் ஆண்டில் தமிழில் தேவின் திருவிளையாடல் . இவரது முதல் மலையாளத் திரைப்படம் 1983 இல் அஸ்திரம் .

தனிப்பட்ட வாழ்க்கை 
இவர் ஒரு பிராமண குடும்பத்தில் தமிழ்நாட்டின் சென்னையில் சிவரம ஐயர் மற்றும் ராஜாமணி அம்மாள் ஆகியோருக்குப் பிறந்தார். இவரது தந்தை பாலக்காட்டு தமிழ் ஐயர் குடும்பத்தைச் சேர்ந்தவர். தாய் தமிழ்நாட்டின் காரைக்குடியைச் சேர்ந்த செளராஷ்டிர பிராமணர். இவருக்கு பொறியாளர் ரோகித் குமார் என்ற தம்பி உள்ளார். சர்ச் பார்க் பிரசண்டேஷன் கான்வென்ட்டில் பயின்றார்.  இவர் 10 ஆம் வகுப்பு வரை தனது ஆரம்பக் கல்வியைப் பெற்றார், அதன்பிறகு இவர் திரைப்பட நடிப்பில் கவனம் செலுத்தியதால் படிப்பை தொடர இயலவில்லை. இவர் தனஞ்சயன்களிடமிருந்து பாரம்பரிய நடனம் கற்றுக்கொண்டார்.

இவர் 2001 ஏப்ரல் 14, அன்று குஜராத்தைச் சேர்ந்த மலையாளியான திரைப்படத் தயாரிப்பாளர் வாசுதேவனை மணந்தார். அவர் ஆடை வணிகத்தில் இருக்கிறார். திருமணத்திற்குப் பிறகு இவர் திரையுலகில் இருந்து ஓய்வு பெற்று குஜராத்தில் 15 ஆண்டுகள் குடியிருந்தார். தம்பதியருக்கு விஸ்வாஜித் என்ற மகன் உள்ளார். இவர்கள் தற்போது சென்னையில் வசித்து வருகின்றனர். தற்போது இவர் தமிழ் தெலுங்கு படங்களில் நடித்துவருகிறார்.

திரைப்படவியல்

மலையாளம் 

 அஸ்திரம் (1983)
 எஞ்சின் நீ மரக்கும் (1984)
 பாவம் பூர்ணிமா (1984)
 பாவம் குரூரன் (1984)
 மனசரியாதே (1984)
 இத்திரி பூவே சுவண்ணாபூ (1984)
 பரன்னு பரன்னு பரன்னு (1984)
 ஜனகேய கோடதி (1985)
 கூடும் தேடி (1985)
 இடனிலங்கள் (1985)
 பொன்னு (1985)
 ஏழுமுதல் ஒன்பதுவரே (1985)
 நிஜன் பிரன்ன நாட்டடில் (1985)
 உயரம் நிஜான் நாடாகே (1985)
 பச்சா வெளிச்சம் (1985)
 லவ் ஸ்டோரி (1986)
 ஆலோருங்கி அரங்கோருங்கி (1986)
 நிறமுள்ள ரவுல்கள் (1986)
 சுரபி யாமங்கள் (1986)
 அருந்திவிட் சோடிக்கன் (1986)
 காபரே டான்சர் (1986)
 நிரபேதங்கள் (1987)
 மங்கல்யாசார்த்து (1987)
 அக்னிச்சிறகுள்ள தும்பி (1988)
 அசோகுண்டே அஸ்வதிக்குக்குட்டிக்கு (1989)

தமிழ் 

 தேவின் திருவிலையாடல் (1982)
 செயின் ஜெயபால் (1985)
 சாந்தி முகுர்த்தம் (1984)
 நலமறிய அவல் (1984)
 நியாயம் கேட்கிறேன் (1984)
 ஒரே ரத்தம் (1987)
 கொடி பறக்குது (1987)
 வளையல் சத்தம் (1987)
 தாயா தாரமா (1989)
 சக்தி பராசக்தி (1990)
 ஆளைப் பாத்து மலை மாத்து (1990)
 சின்னக்கண்ணம்மா (1993)
 சின்ன வாத்தியார் (1995)
 மாப்பிள்ளை மனசு பூப்போல (1996)

தெலுங்கு 

 வந்தே மாதரம் (1985)
 அசோக சக்ரவர்த்தி (1989)
 நியாம் கோசம் (1988)
 ராவ் காரி இன்ட்லோ ரவுடி (1990)
 பண்டிரிமஞ்சம் (1991)
 ரேப்பட்டி கொடுக்கு (1992)
 புருண்டவனம் (1993)
 ஸ்ரீ ராமுலையா (1998)

கன்னடம் 

 ருத்ரா தண்டவா (1992)

தொலைக்காட்சி தொடர்

குறிப்புகள் 

தமிழ்த் தொலைக்காட்சி நடிகைகள்
வாழும் நபர்கள்
20 ஆம் நூற்றாண்டின் இந்திய நடிகைகள்
தெலுங்குத் திரைப்பட நடிகைகள்
கன்னடத் திரைப்பட நடிகைகள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
வினோதினி

வினோதினி (Vinodhini) என்பவர் ஒரு இந்திய திரைப்பட மற்றும் தமிழ் தொலைக்காட்சி நடிகை ஆவார். இவர் தமிழ், மலையாளம், கன்னட மொழிப் படங்கள் மற்றும் தமிழ் தொலைக்காட்சித் தொடர்களில் நடித்துள்ளார். குழந்தை நட்சத்திரமாக தனது நடிப்பு வாழ்க்கையைத் தொடங்கிய இவர், தொலைக்காட்சித் தொடர்களிலும் நடிப்பதற்கு முன்பு முன்னணி மற்றும் துணை பாத்திரங்களில் நடித்தார். கன்னட படங்களில் ஸ்வேதா என்று அழைக்கபட்டார்.

தொழில் 
வினோதினி குழந்தை நட்சத்திரமாக தனது நடிப்பு வாழ்க்கையைத் தொடங்கினார். மணல் கயிறு, புதிய சகாப்தம் மற்றும் மண்ணுக்குள் வைரம் உள்ளிட்ட படங்களில் தோன்றினார்.  1992 இல்,  பாலு மகேந்திரா இயக்கிய வண்ண வண்ண பூக்கள்  படத்தில் முதன்மை பாத்திரத்தில் நடிதார். இந்த படம் விமர்சன ரீதியாகவும் வணிக ரீதியாகவும் வெற்றிகரமாக அமைந்தது. இது தமிழில் சிறந்த திரைப்படத்திற்கான தேசிய திரைப்பட விருதை வென்றது மேலும் திரையரங்குகளில் 100 நாட்கள் ஓடியது. என்றாலும் இப்படம் வினோதினியின் திரைப்பட வாழ்க்கையை உயர்த்துவதில் தோல்வியுற்றது. அந்த ஆண்டு, இவர் மலையாளத் திரைப்படத்தில் சூர்யா மானசம் மற்றும் கன்னட திரையுலகில் சைத்ரதா பிரேமாஞ்சலி படங்களின் வழியாக அறிமுகமானார். அங்கு இவர் ஸ்வேதா என்ற பெயரில் அறிமுகமானார். இரண்டு படங்களும் வெற்றிப் படங்களாக அமைந்தன. பிறகு பாலு மகேந்திராவின் மறுபடியும், விசுவின் பட்டுக்கோட்டை பெரியப்பா, ராம நாராயணன்னின்  வாங்க பார்ட்னர் வாங்க,  கே. எஸ். ரவிக்குமாரின் இரண்டு படங்களான, சூரியன் சந்திரன் மற்றும் முத்துக்குளிக்க வாரீயளா போன்ற படங்களில் நடித்தார். இந்த படங்களில் பெரும்பாலும் இரண்டாம் நிலை பாத்திரங்களிலேயே நடித்தார். 1990 களின் நடுப்பகுதியில் கன்னட படங்களில் தனது கவனத்தை செலுத்தினார், அங்கு இவர் தொடர்ந்து முக்கிய வேடங்களில் நடித்தார். 90 களின் பிற்பகுதியில் மீண்டும் தமிழ் படங்களில் பணியாற்றிய இவர் சிறிய துணை வேடங்களிலும் கௌரவ வேடங்களிலுமே தோன்றினார். இவர் சிறிய பாத்திரத்தில் தோன்றிய படங்களில் பிரவீன் காந்தியின் அதிரடி திரைப்படமான ரட்சகன், சுந்தர் சி.  இன் நகைச்சுவை படமான உனக்காக எல்லாம் உனக்காக,   என். மாத்ருபூததின் புதிரா புனிதாமா ஆகியவை அடங்கும் .

வினோதினி விரைவில் தொலைக்காட்சி தொடர்களான சித்தி, அகல் விளக்கு  மற்றும் கண்ணாடிக் கதவுகள்,  கிரேசி மோகனின் நகைச்சுவைத் தொடரான விடாது சிரிப்பு போன்றவற்றில் நடிக்கத் தொடங்கினார் . தவிர, இவர் எட்டு ஆண்டுகளாக ஒரு தொலைக்காட்சி நிகழ்ச்சியை நடத்தினார்.  2005 ஆம் ஆண்டில் கஸ்தூரி மான் படத்தில் கதா நாயகியின் ( மீரா ஜாஸ்மின் ) சகோதரியாக துணை வேடத்தின் வழியாக தமிழ் படங்களில் மீண்டும் நடிக்க வந்தார். அதன் விமர்சனத்தில், தி இந்து இந்த படத்தில் இவர் "மிகவும் கவரும் நடிப்பை" அளித்ததாக குறிப்பிடப்பட்டார். பின்னர், இவர் கரு பழனியப்பனின் இரண்டு படங்களில் சிறிய வேடங்களில் நடித்தார்.

திரைப்படவியல்

தொலைக்காட்சி

குறிப்புகள்

வெளி இணைப்புகள் 

 Vinodhini  
 வினோதினி சினிசவுத்தில்
 கூட்டு காட்சியில் வினோதினி

தமிழ்த் தொலைக்காட்சி நடிகைகள்
20 ஆம் நூற்றாண்டின் இந்திய நடிகைகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
இந்திய தொலைக்காட்சி நடிகைகள்
வாழும் நபர்கள்
ஜவஹர் நவோதயா வித்யாலயா, காரைக்கால்

ஜவஹர் நவோதயா வித்யாலயா, காரைக்கால் (Jawahar Navodaya Vidyalaya, Karaikal)அல்லது ஜெ என் வி வரிச்சிக்குடி என்பது இந்தியாவின் புதுச்சேரி ஒன்றியத்தில் காரைக்கால் மாவட்டத்தில் உள்ள இருபாலர் உறைவிடப் பள்ளியாகும். நவோதயா பள்ளிகள் இந்திய மனிதவள மேம்பாட்டு அமைச்சினால் நிதியின் கீழ் செயல்படும் தன்னாட்சி அமைப்பான நவோதயா வித்யாலயா ஸ்மிதியால் நிர்வகிக்கப்படுகிறது. ஆறாம் வகுப்பு முதல் பன்னிரண்டாம் வகுப்பு வரையிலான திறமையான குழந்தைகளுக்கு நவோதயா பள்ளிகள் இலவசக் கல்வியை வழங்குகின்றன. காரைக்கால் மாவட்டம் தமிழ்நாடு மாநிலத்தின் கடற்கரை சூழ்ந்த ஒன்றிய தலைமையகமான புதுச்சேரியிலிருந்து 132 கி.மீ. தொலைவில் அமைந்துள்ளது.

வரலாறு 
இந்த பள்ளியானது 1986-ல் நிறுவப்பட்டது. இது ஜவஹர் நவோதயா வித்யாலயா பள்ளிகளின் ஒரு பகுதியாகும். இந்த பள்ளி நவோதயா வித்யாலயா ஸ்மிதியின் ஐதராபாத்து பிராந்திய அலுவலகத்தால் நிர்வகிக்கப்பட்டுக் கண்காணிக்கப்படுகிறது.

சேர்க்கை 
ஆறாம் வகுப்பிலிருந்து ஜே.என்.வி காரைக்கால் பள்ளியில் மாணவர் சேர்க்கை நவோதயா வித்யாலயா ஸ்மிதி நடத்தும் நாடு தழுவிய போட்டித் தேர்வின் மூலம் நடைபெறுகிறது. இத்தேர்வு தொடர்பான அறிவிப்பு, ஜே.என்.வி காரைக்காலின் வித்யாலியா மேலாண்மைக் குழுவின் தலைவரான காரைகால் மாவட்ட ஆட்சித் தலைவர் அலுவலகத்தால் மாவட்டத்தில் விளம்பரம் செய்யப்படுகிறது.

இணைப்பு 
ஜே.என்.வி காரைக்கால் நடுவண் இடைநிலைக் கல்வி வாரியத்துடன் இணைப்பு எண் 2940002 உடன் இணைக்கப்பட்டுள்ளது.

மேலும் காண்க 

 ஜவஹர் நவோதயா வித்யாலயா, புதுச்சேரி
 ஜவஹர் நவோதயா வித்யாலயா, யானம்
 ஜவஹர் நவோதயா வித்யாலயா, மாகே
 ஜே.என்.வி பள்ளிகளின் பட்டியல்

மேற்கோள்கள்

வெளி இணைப்புகள் 

 ஜே.என்.வி காரைக்கலின் அதிகாரப்பூர்வ வலைத்தளம் 

காரைக்கால் மாவட்டம்
Coordinates on Wikidata
குயுலெக்சு மோடெசுடசு

குயுலெக்சு மோடெசுடசு (பொதுவான பெயர் இல்லை) என்பது குலிசிடே குடும்பத்தின் இரத்தத்தை உறிஞ்சும் கொசு சிற்றினங்களில் ஒன்றாகும். இது பரிசோதனை முறையில் மேற்கு நைல் தீநுண்மி நோய் கடத்தியாக நிரூபிக்கப்பட்டிருக்கிறது. பறவைகள் மற்றும் மனிதர்களிடம் தீவிரமாக இரத்தம் உறிஞ்சும் தன்மையுடையதால் விலங்கு வழி தொற்றுகளைப் பரப்புகிறது. இது தெற்கு பிரான்சில் பறவைகளுக்கும் மனிதர்களுக்கும் இடையிலான மேற்கு நைல் தீநுண்மி நோய்ப் பரவலின் பாலமாக உள்ளதாக நம்பப்படுகிறது. மேலும் இது தன்யூபு ஆற்றின் டெல்டா, காசுப்பியன் மற்றும் அசோவ் கடல் டெல்டா மற்றும் உருசியாவின் வோல்கா ஆற்றுப்பகுதியில் மேற்கு நைல் தீநுண்மி பரிமாற்றத்தில் பங்கு வகித்ததாகக் கருதப்படுகிறது. இது முறையே பிரான்ஸ் மற்றும் ஸ்லோவாக்கியாவில் தஹினா தீநுண்மி மற்றும் லெட்னிஸ் தீநுண்மி பரவுதலிலும் தொடர்புடையது.

பரவல் 
குயுலெக்சு மோடெசுடசு பின்வரும் நாடுகளில் இருப்பதாகக் கண்டறியப்பட்டுள்ளது: அல்சீரியா, சீனா, குரோசியா, செக் குடியரசு, டென்மார்க், கிரேக்கம், அங்கேரி, ஈரான், ஈராக், இசுரேல், இத்தாலி, மங்கோலியா, மொரோக்கோ, போலந்து, உருமேனியா, உருசியா, சிலோவாக்கியா, எசுப்பானியா, சுவீடன், தஜிகிஸ்தான், துருக்கி மற்றும் ஐக்கிய இராச்சியம். இது சமீபத்தில் ஐக்கிய இராச்சியத்தில் மீண்டும் கண்டுபிடிக்கப்பட்டது, அங்கு 2010 மற்றும் 2011 ஆம் ஆண்டுகளில் இளம் உயிரி ஆய்வில் தென்கிழக்கு இங்கிலாந்தின் ஒரு சிறிய பகுதியில் அடையாளம் காணப்பட்டது.

சூழலியல் 
குயுலெக்சு மோடெசுடசு இளம் உயிரிகள் நீர்ப்பாசன கால்வாய்கள், சதுப்பு மற்றும் நெல் வயல்களில் சற்று உப்புநீர் அல்லது நன்னீரில் காணப்படும். முதிர்ச்சியடைந்த பெண் கொசுக்கள் முதுகெலும்பிகள், குறிப்பாகப் பறவைகள், குதிரைகள் மற்றும் மனிதர்களின் இரத்தத்தை உறிஞ்சுகின்றன. ஆண் கொசுக்கள் பூந்தேனை பருகுகின்றன.

மேற்கோள்கள் 

கணுக்காலிகள்
பூச்சிகள்
ஆலடி சங்கரையா

ஆலடி சங்கரையா (Aladi Sankaraiya) என்பார் தமிழகத்தின் தென்காசி மாவட்டத்தில் உள்ள ஆலங்குளம் பகுதியினைச் சார்ந்த இந்தியத் தேசிய காங்கிரசு கட்சியினைச் சார்ந்த அரசியல்வாதி ஆவார்.

தனிப்பட்ட வாழ்க்கை 
இவருக்கு இரண்டு மகள்களும், ஒரு மகனும் (ச.ஆனதராஜ்) உள்ளனர்.

அரசியல் வாழ்க்கை 
இவரது அரசியல் அறிமுகமானது மறைந்த தமிழக முதல்வர் காமராசர் காலத்தில் தொடங்கியது.

சட்டமன்றத் தேர்தலில் தேர்தல் செயல்திறன்

மேற்கோள்கள் 

வாழும் நபர்கள்
நிஷா நூர்

நிஷா நூர் (Nisha Noor) என்பவர் பிரபல தென்னிந்திய நடிகை ஆவார். இவர் முக்கியமாக தமிழ் மற்றும் மலையாள படங்களில் தீவிரமாக பணியாற்றியுள்ளார். இவர் சில தெலுங்கு மற்றும் கன்னட படங்களிலும் நடித்துள்ளார்.

தொழில் 
கல்யாண அகதிகள் (1986) மற்றும் ஐயர் தி கிரேட் (1990) போன்ற படங்களில் நடித்ததற்காக நிஷா நூர் பிரபலமாக அறியப்பட்டார். இவர் டிக் டிக் டிக் (1981) படத்திலும், விமர்சன பாராட்டப்பட்ட சிவப்பு நாடா, மிமிக்ஸ் ஆக்சன்  500, இனிமை இதோ இதோ  முதலிய பல படங்களில் நடித்தார். 1980 முதல் 1986 வரை இவர் தனது தொழில் வாழ்க்கையின் உச்சத்தில் இருந்தார். மேலும் கே. பாலசந்தர், விசு, சந்திரசேகர் போன்ற இயக்குனர்களுடன் பணியாற்றினார். எயிட்சு தொடர்பான நோயால் நூர் 2007 இல் இறந்தார்.

பகுதி திரைப்படவியல்

தமிழ் 

 மங்கள நாயகி (1980)
 முயலுக்கு மூனு கால் (1980)
 இளமைக்கோலம் (1980)
 எனக்காக காத்திரு (1981)
 டிக் டிக் டிக் (1981)
 மான மதுரை மல்லி (1982
 இனிமை இதோ இதோ (1983)
 அவள் சுமங்கலிதான் (1985). . . ஸ்டெல்லா
 ஸ்ரீ ராகவேந்திரா (1985)
 கல்யாண அகதிகள் (1986)
 அவள் ஒரு வசந்தம் (1992)

மலையாளம் 

 சிவப்பு நாடா (1990)
 மிமிக்ஸ் பரேட் (1990)
 ஐயர் தி கிரேட் (1990)
 மிமிக்ஸ் ஆக்சன் 500 (1995)

குறிப்புகள் 

20 ஆம் நூற்றாண்டின் இந்திய நடிகைகள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
2007 இறப்புகள்
1962 பிறப்புகள்
சென்னை நடிகைகள்
சுலோவேனிய விக்கிப்பீடியா

சுலோவேனிய விக்கிபீடியா (Slovene Wikipedia) என்பது கட்டற்ற கலைக்களஞ்சியமான விக்கிப்பீடியாவின் சுலோவேனிய மொழி பதிப்பாகும். 2002 ஆம் ஆண்டு பிப்ரவரி 26 ஆம் தேதி முதல் சுலோவேனிய விக்கிபீடியா செயல்படுகிறது. 2007 ஆம் ஆண்டு சூலை மாதத்தில் சுலோவேனிய மொழியில் 50000 கட்டுரைகள் எழுதப்பட்டன. 2021 ஆம் ஆண்டு சனவரி மாத நிலவரப்படி இம்மொழியில் 171000 கட்டுரைகள் எழுதப்பட்டுள்ளன.

சுலோவேனிய விக்கிபீடியா அந்நாட்டில் மேற்கோள் பணிகளுக்காக பரவலாகப் பயன்படுத்தப்படுகிறது.  சுலோவேனியப் பயனர்கள் அதிகம் பார்வையிடுகின்ற சமூக வலைப்பின்னல் சேவைகளில் ஒன்றாகவும் இவ்விக்கிப்பீடியா  திகழ்கிறது. பொதுவாக இதிலுள்ள அதிகாரப்பூர்வ  இணையப் பயன்பாட்டு புள்ளிவிவரங்களுக்கும்  விக்கிபீடியா பதிப்புகளுக்கும் இடையில் வேறுபாடுகள் ஏதும் இருப்பதில்லை. விக்கிப்பீடியா.ஆர்க் என்ற அடிப்படையான ஆள்களப் பெயரில் மட்டுமே சுலோவேனிய விக்கிப்பீடியா பகுப்பாய்வு செயல்களை மேற்கொள்கிறது. பெரும்பாலான சந்தர்ப்பங்களில், சுலோவேனிய மொழி பதிப்பு விக்கிபீடியா பற்றிய ஊடக அறிக்கை பட்டியலில் இதன் பொதுவான இருப்பு இடம்பெறுகிறது. இருப்பினும், கட்டமைக்கப்பட்ட அறிவின் ஒப்பீட்டளவில் ஒரு பெரிய மற்றும் சுதந்திரமாக அணுகக்கூடிய அமைப்பாக, சுலோவேனிய விக்கிப்பீடியா திகழ்கிறது. எடுத்துக்காட்டாக, மொழியியல் மென்பொருளைப் பயிற்றுவிப்பதற்கான மூல மின் நூலகத்தை உருவாக்குவதற்கும்,  சுலோவேனிய இலக்கிய ஆசிரியர்களின் வலை இருப்பை பகுப்பாய்வு செய்வதற்கும் இவ்விக்கிப்பீடியா அங்கு பயன்படுத்தப்படுகிறது. உலுப்லயானா பல்கலைக்கழகப்  பேராசிரியர்களுடன் இணைந்து பல வெற்றிகரமான ஒத்துழைப்பு திட்டங்கள் சுலோவேனிய மொழி விக்கிப்பீடியாவில் மேற்கொள்ளப்பட்டுள்ளன. சுலோவேனிய நாட்டு மாணவர்களைக் கொண்டு  உள்ளடக்க உருவாக்கத்தை மேம்படுத்துவது ஒரு கற்பித்தல் முறையாக இங்கு பின்பற்றப்படுகிறது.
 
சுலோவேனிய தீவிர  விக்கிபீடியர்கள் தேசிய ஊடகங்களில் விக்கிபீடியா பற்றிய விவாதங்களில் இடம்பெறுகின்றனர். பொதுவான விக்கிப்பீடியா மேம்பாடு மற்றும் சுலோவேனிய மொழி விக்கிப்பீடியா சார்ந்த விவாதங்கள் இதில் இடம்பெறுகின்றன.

மைல்கற்கள் 
 100 கட்டுரைகள் - சூன் 18, 2002
 1,000 கட்டுரைகள் - செப்டம்பர் 30, 2003
 10,000 கட்டுரைகள் - பிப்ரவரி 7, 2005
 20000 கட்டுரைகள்  - திசம்பர் 17, 2005
 30,000 கட்டுரைகள் - சூன் 30, 2006
 40,000 கட்டுரைகள்  - பிப்ரவரி 15, 2007
 50,000 கட்டுரைகள் - சூலை 17, 2007
 100,000 கட்டுரைகள் - ஆகத்து 15, 2010

மேற்கோள்கள்

புற இணைப்புகள் 

 Slovene Wikipedia
 Vse najboljše, Wikipedija! . [Happy Birthday, Wikipedia!]. Radio interview on Val 202 on the occasion of the 10th anniversary of the Slovene Wikipedia. RTV Slovenija. Accessed on 25 February 2012.

மொழிவாரி விக்கிப்பீடியாக்கள்
சுலோவீனியா
ஜி. சீனிவாசன்

ஜி. சீனிவாசன் என்பவர் ஒரு இந்தியத் திரைப்பட நடிகர், எழுத்தாளர், இயக்குநர் ஆவார். இவர் முக்கியமாக தமிழ் படங்களில் நடித்துள்ளார். 1970, 1980களில் துணைப் பாத்திரங்களிலும், எதிர் நாயகன் பாத்திரங்களிலும் நடித்துவந்தார். இவர் தமிழ், தெலுங்கு, மலையாள மொழிகளில் 200க்கும் மேற்பட்ட திரைப்படங்களில் நடித்துள்ளார். பாரதிராஜாவின் புதிய வார்ப்புகள் (1979) படத்தில் முதன்மை எதிர்நாயகனாக அறிமுகமானார். இவரது மனைவி நடன இயக்குநர் புலியூர் சரோஜா 70, 80, 90 ஆண்டுகளில் பிரபலமான நடன இயக்குநராக இருந்தார். இவர்களுக்கு சொந்தமாக கல்வி நிறுவனங்கள் உள்ளன.

திரைப்பட வாழ்க்கை 
இவர் எட்டு படங்களை எழுதியும், மூன்று படங்களை இயக்கியுமுள்ளார். ஆதூர்த்தி சுப்பா ராவின் உதவியாளராகத் இருந்த இவர், தாதா மிராசி மற்றும் கே. விஸ்வநாத் போன்ற பல்வேறு இயக்குநர்களுடன் துணை இயக்குநராக பணியாற்றியுள்ளார். தமிழில் ராணுவ வீரன், பெண்மணி அவள் கண்மணி உள்ளிட்ட நூற்றுக்கும் மேற்பட்ட படங்களில் எதிர்மறை கதைப்பாத்திரங்களிலும், குணச்சித்திர வேடங்களிலும் நடித்துள்ளார்.

குடும்பம் 
இவர் நடன இயக்குநர் புலியார் சரோஜாவை மணந்தார். இவர்களது ஒரே மகன் சில ஆண்டுகளுக்கு முன்பு சாலை விபத்தில் இறந்தார்.

கைது 
சரோஜாவும் சீனிவாசனும் ராமாவரம் பகுதியில் சத்யா மெட்ரிகுலேசன் பள்ளியை நடத்தி வருகின்றனர். பள்ளியின் கழிவுநீர்த் தொட்டியில் 5 வயது சிறுவன் சுவாதிராஜன் தவறி விழுந்து இறந்தான். போலீசார் வழக்கை பதிவு செய்து விசாரித்தனர். இதையடுத்து, கழிவுநீர்த் தொட்டியை அலட்சியமாக சரியாக மூடாததற்காக பள்ளி நிறுவனர் சீனிவாசனை போலீசார் கைது செய்தனர்.

திரைப்படவியல் 
இது ஒரு பகுதி திரைப்படவியல் மட்டுமே. நீங்கள் இதை விரிவாக்கலாம்.

1970 கள்

1980 கள்

1990 கள்

2010 கள்

மேற்கோள்கள்

வெளி இணைப்புகள் 
 

தமிழ் நடிகர்கள்
வாழும் நபர்கள்
தமிழ்த் திரைப்பட நடிகர்கள்
செயின் ஜெயபால்

செயின் ஜெயபால் (Chain Jayapal) என்பது 1985 ஆம் ஆண்டு கே. ஜி. பாலகிருஷ்ணனுக்காக ராம நாராயணன் இயக்கிய இந்திய தமிழ்  திரைப்படமாகும் . இப்படத்தில் ராஜேஷ், ராதாரவி, ராஜீவ், ராஜ்குமார் சேதுபதி ஆகியோர் முக்கிய வேடங்களில் நடித்துள்ளனர்.

நடிகர்கள் 

 ராஜேஷ்
 ராதாரவி
 ராஜீவ்
 ராஜ்குமார் சேதுபதி
 சத்யராஜ்
 தேங்காய் சீனிவாசன்
 எஸ். எஸ். சந்திரன்
 வி. கோபாலகிருஷ்ணன்
 இளவரசி
 வனிதா கிருஷ்ணசந்திரன்
 அனுராதா
 சாதனா
 பாக்கியலட்சுமி

குறிப்புகள்

வெளி இணைப்புகள் 

 

இந்தியத் தமிழ்த் திரைப்படங்கள்
சங்கர் கணேஷ் இசையமைத்த திரைப்படங்கள்
1985 தமிழ்த் திரைப்படங்கள்
ராஜேஷ் நடித்த திரைப்படங்கள்
ராதாரவி நடித்த திரைப்படங்கள்
சத்யராஜ் நடித்த திரைப்படங்கள்
தேங்காய் சீனிவாசன் நடித்த திரைப்படங்கள்
எஸ். எஸ். சந்திரன் நடித்த திரைப்படங்கள்
வில்லியம் கானலே

வில்லியம் மைக்கேல் கானலே (William Michael Connolley பிறப்பு: ஏப்ரல் 12, 1964) ஒரு பிரித்தானிய மென்பொருள் பொறியாளர், எழுத்தாளர் மற்றும் காலநிலை பற்றிய வலைப் பதிவர் ஆவார். டிசம்பர் 2007 வரை இவர் அண்டார்டிக் காலநிலை இயற்பியல் அறிவியல் பிரிவில் மூத்த அறிவியல் அதிகாரியாகவும், பிரித்தானிய அண்டார்டிக் சர்வே எனும் திட்டத்தில்  பூமி அமைப்பு பற்றிய குழுவில் இடம் பெற்றிருந்தார். பின்னர் கேம்பிரிட்ஜ் சிலிக்கான் வானொலியின் மென்பொருள் பொறியாளரானார்.

பின்னணி 
கானலே கணிதத்தில் இளங்கலை பட்டமும் , ஆக்சுபோர்டு பல்கலைக்கழகத்தில் செயின்ட் எட்மண்ட் ஹாலில் எண்கணித பகுப்பாய்வு குறித்த பணிக்காக முனைவர் பட்டம் பெற்றார். கேம்பிரிட்ஜ் சிலிக்கான் ரேடியோவின் மென்பொருள் பொறியாளராக பணியாற்றுகிறார், உட்பொதிக்கப்பட்ட நிகழ்நிரலை இவர் வடிவமைக்கிறார்.

விக்கிபீடியா தொகுப்புகள் 
கானலே 2003 இல் விக்கிபீடியாவில் தொகுக்கத் தொடங்கினார்  மற்றும் 2006 முதல் 2009 வரை விக்கிபீடியா நிர்வாகியாக பணியாற்றினார். இவர் விக்கிப்பீடியாவில் செய்த தொகுப்புகளுக்காகப் பரவலாக அறியப்பட்டுள்ளார்.  குறிப்பாக காலநிலை மாற்றங்கள் தொடர்பாக அறியப்படுகிறார்.  பகுதியில் அவர் திருத்தியமை தொடர்பாக. மேலும் நேச்சர் (இதழ்) விக்கிபீடியாவின் நம்பகத்தன்மையைப் பற்றிய டிசம்பர் 2005 ஆம் ஆண்டின் மதிப்பாய்வில், இவரைப் பற்றி குறிப்பிட்டுள்ளது.

தனிப்பட்ட வாழ்க்கை 
கானேவிற்கு இரண்டு குழந்தைகள் உள்ளனர்.

சான்றுகள்

வெளி இணைப்புகள் 

 
 
 
 

வாழும் நபர்கள்
1964 பிறப்புகள்
இயசோதர மிசுரா

இயசோதர மிசுரா (Yashodhara Mishra)  இந்தியாவின் ஒடிசா மாநிலத்தைச் சேர்ந்த எழுத்தாளர் ஆவார். ஆங்கிலப் பேராசிரியரான இவர் ஒடிய மொழியில் கவிதைகள், பல சிறுகதைகள் மற்றும் நாவல்களின் தொகுப்புகளை வெளியிட்டுள்ளார். இந்திய உயர்கல்வி நிறுவனத்தில் இவர் ஒரு சக ஊழியராக இருந்தார்.

வாழ்க்கைக் குறிப்பு 
மிசுரா 1951 இல் ஒடிசா மாநிலத்தின்  சம்பல்பூரில் பிறந்தார். ஒரு கவிஞராகவும்  ஆங்கிலப் பேராசிரியராகவும் செயல்பட்டார். பல சிறுகதைகள் மற்றும் நாவல்களின் தொகுப்புகளை வெளியிட்டுள்ளார்.  ஒடியா, இந்தி மற்றும் ஆங்கிலம் ஆகிய மொழிகளை அறிந்திருந்தார்.  

மிசுரா கதா கதை விருது உட்பட பல விருதுகளைப் பெற்றுள்ளார். 

இந்திய உயர் கல்வி நிறுவனத்தில்  ஒரு சக ஊழியராக இருந்தார். அங்கு இவரது ஆராய்ச்சியில் சடங்குகள்,  பாலினம், ஒரிசா பெண்கள் ஆகியவை இடம்பெற்றன. 

தனது சமுத்திரகுல கரா என்ற புத்தகத்திற்காக 2020 ஆம் ஆண்டு மிசுராவிற்கு சாகித்திய அகாதமி விருது வழங்கப்பட்டது.

விருதுகள் 

 2020: சாகித்ய அகாடமி விருது, சமுத்திரகுல காரா.

மேற்கோள்கள்

வெளி இணைப்புகள் 
 

1951 பிறப்புகள்
வாழும் நபர்கள்
ஒடியா மொழி பெண் எழுத்தாளர்கள்
இந்திய எழுத்தாளர்கள்
ரஜ்னி குமார்

ரஜ்னி குமார்(Rajni Kumar) (பிறப்பு: மார்ச் 5, 1923) ஒரு பிரித்தானிய நாட்டைச் சேர்ந்த இந்திய   கல்வியாளர் ஆவார் மேலும் ஸ்பிரிங்டேல்ஸ் குழும பள்ளிகளின் நிறுவனர் ஆவார். நாட்டின் நான்காவது உயரிய விருதான பத்மஸ்ரீ விருதினை இந்திய அரசு இவருக்கு 2011ல் வழங்கி கௌரவித்தது. .

சுயசரிதை 
நீ நான்சி ஜாய்ஸ் மார்கரெட் ஜோன்ஸ்(ரஜ்னி)   மார்ச் 5, 1923 அன்று இங்கிலாந்தில் பிறந்தார். இவர் 1941 இல் லண்டன் ஸ்கூல் ஆஃப் எகனாமிக்ஸில் பட்டம் பெற்றார்,  தனது சக மாணவரான யுதிஷ்டர் குமாரை தனது 23வது வயதில் திருமணம் செய்து கொண்டார். இந்தியாவுக்குச் சென்ற பிறகு இந்தியப் பெயரான ரஜ்னி என்னும் பெயரை வைத்துக் கொண்டார்.
1950 ஆம் ஆண்டில், அவர் உள்ளூர் பள்ளியான சல்வான் பெண்கள் பள்ளியில்  முதல்வராக சேர்ந்து, 1955 வரை அங்கு பணியாற்றினார். இவர் 1953 ஆம் ஆண்டில் தேசிய இந்திய பெண்கள் கூட்டமைப்பில் அதன் நிறுவனர்களில் ஒருவராக  சேர்ந்தார். 1955 ஆம் ஆண்டில், ரஜ்னி குமார் தனது சொந்த பள்ளியான ஸ்பிரிங்டேல்ஸ் பள்ளியை தனது வீட்டின்  அறையில் மழலையர் பள்ளியாகத் தொடங்கினார்.  இந்த நிறுவனம், பல ஆண்டுகளாக வளர்ந்து இந்தியாவில் நான்கு பள்ளிகளாகவும், துபாயில் ஒரு பள்ளியாகவும் விரிவடைந்துள்ளது. மேலும் 6000 க்கும் மேற்பட்ட மாணவர்களைக் கொண்டுள்ளது.

ரஜ்னி குமார் லேடி இர்வின் கல்லூரியின் முன்னாள் தலைவராகவும் இருந்தார். மற்றும் தேசிய பால பவனின் துணைத் தலைவராகவும்  செயல்பட்டார். ஜெனீவாவில் நடந்த உலகளாவிய அமைதி மாநாடுகளிலும், மாஸ்கோவில் நடந்த குழந்தைகள் உரிமைகளுக்கான உலக காங்கிரஸ் கூட்டத்திலும்  பங்கேற்றுள்ளார். 1988 இல் ஓய்வு பெற்ற பிறகு, ரஜ்னி குமார்  தனது ஸ்பிரிங்டேல்ஸ் கல்விச் சமூகத்தின்  தலைவராக கல்விப்பணிகளில் ஈடுபட்டார். தேசிய எழுத்தறிவு இயக்கத்தின் கீழ் மேற்கொள்ளப்பட்ட ஒரு முயற்சியான டெல்லி  எழுத்தறிவு பள்ளிகள் திட்டத்துடனும் இணைந்து  பணியாற்றியவராவார்.

ரஜ்னி குமார் 2005 இல் சர்வதேச மகளிர் தினத்தன்று தென்னாப்பிரிக்கா அரசாங்கத்தால் பாராட்டப்பட்டார். ஜி.ஆர். 8 ன் பெண்கள் விருது பெற்றுள்ளார்.இந்திய அரசு 2011ல் நாட்டின் நான்காவது உயரிய விருதான பத்மஸ்ரீ விருதினை ரஜ்னி குமாருக்கு வழங்கி கௌரவித்தது.  2012 ஆம் ஆண்டில், தென்னாப்பிரிக்கா அரசாங்கத்தால் ஆர்டர் ஆப் தி கம்பேனியன்ஸ்(Order of the Companions of O. R. Tambo )என்னும் விருதினை வழங்கியது.

குறிப்புகள் 

இந்தியப் புரவலர்கள்
இலக்கியம் மற்றும் கல்வியில் பத்மசிறீ விருது பெற்றவர்கள்
வாழும் நபர்கள்
1923 பிறப்புகள்
சூரியன் சந்திரன்

சூரியன் சந்திரன் (Suriyan Chandiran) என்பது கே. எஸ். ரவிக்குமார் இயக்கிய 1993 ஆம் ஆண்டய தமிழ் நாடக திரைப்படமாகும் . இப்படத்தில் ஆனந்த் பாபு, கீர்த்தனா, சரவணன் ஆகியோர் முக்கிய வேடங்களில் நடித்துள்ளனர். இந்த படத்திற்கு, தேவா இசையமைத்தார். படமானது 25 பிப்ரவரி 1993 இல் வெளியிடப்பட்டது.

நடிகர்கள் 

 ஆனந்த் பாபு
 கீர்த்தனா
 சரவணன்
 கே. எஸ். ரவிக்குமார்
 ஆர். சுந்தர்ராஜன்
 வினோதினி
 தியாகு
 பாண்டு
 விஜி
 பயில்வான் ரங்கநாதன்
 சத்தியப்பிரியா
 சண்முக சுந்தரி
 ஷர்மிலி

இசை 
படத்துக்கு தேவா இசையமைக்க, பாடல் வரிகளை காளிதாசன் எழுதியுள்ளார்.

வரவேற்பு 
படம் குறித்து இந்தியன் எக்ஸ்பிரஸ் எழுதுகையில் "சூரியன் சந்திரன் ஒரு நல்ல கதைக்களத்தைக் கொண்டுள்ளது என்றது.[..]".

குறிப்புகள் 

இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
கே. எஸ். ரவிக்குமார் இயக்கியுள்ள திரைப்படங்கள்
இந்திய நாடகத் திரைப்படங்கள்
1993 தமிழ்த் திரைப்படங்கள்
வீட்டுக்குள்ளே திருவிழா

வீட்டுக்குள்ளே திருவிழா (Veettukulle Thiruvizha)  என்பது கே. ஆர். எஸ் ஜவகர் இயக்கிய 1996 ஆண்டைய இந்திய தமிழ் காதல் நகைச்சுவை திரைப்படம் ஆகும். இந்தப் படத்தில் ஆனந்த் பாபு, சங்கவி, ரோகிணி, வினோதினி ஆகியோர்  முன்னணி பாத்திரங்களில் நடித்துள்ளனர். ஆர் சுந்தர்ராஜன், வடிவுக்கரசி, விஜய சந்திரிகா, ஜெய்கணேஷ், குமரிமுத்து, கே. கே. சௌந்தர், பாண்டு ஆகியோர் துணைப் பாத்திரங்களில் நடித்துள்ளனர். சங்கர் தயாரித்த இப்படத்திற்கு, தேவா இசை அமைத்துளார். படமானது 30, திசம்பர், 1996 அன்று வெளியிடப்பட்டது.

கதை 
முத்துவேல் ( ஆனந்த் பாபு ) ராமசாமி ( ஆர். சுந்தர்ராஜன் ) மற்றும் பார்வதி ( வடிவுக்கரசி ) ஆகியோரின் மகன். ராமசாமி தனது மகனுக்கு தனது மருமகளான அபிராமியை ( சங்கவி ) திருமணம் செய்விக்க விரும்புகிறார். பார்வதி தனது மருமகள் கிருஷ்ணவேணியை ( வினோதினி ) திருமணம் செய்விக்க  விரும்புகிறார். பட்டணத்தில் தனது படிப்பை முடித்துவிட்டு, முத்துவேல் தனது வீட்டிற்குத் திரும்புகிறார். இதனால் அபிராமி தனது பெற்றோருடன் ( குமரிமுத்து மற்றும் ஷீலா) மற்றும் கிருஷ்ணவேணி தன் பெற்றோருடன் ( ஜெய்கணேஷ் மற்றும் விஜய சந்திரிகா) முத்துவேலை கவர்ந்திழுக்க அவனது வீட்டிற்குள் நுழைகிறனர். ஒரு நாள், முத்துவேலின் கல்லூரி காதலி காயத்ரி ( ரோகிணி ) அவனது வீட்டிற்கு வந்து  முத்துவேலைக் கட்டிப்பிடிக்கிறாள். இது அவனது குடும்பத்தினரை அதிர்ச்சிக்குள்ளாக்குகிறது.

முத்துவேலும் காயத்ரியும் காதலிக்கிறனர். அவர்கள் இருவரும் எப்படியாவது திருமணம் செய்து கொள்ள வேண்டுமென விரும்புகிறனர்.. முத்துவேலுக்காக போராடிக்கொண்டிருந்த அபிராமியும்,  கிருஷ்ணவேணியும் காயத்ரிக்கு எதிராக கைகோர்த்து செயல்படுகின்றனர். இதற்கிடையில், முத்துவேலின் தங்கை கர்ப்பமாகி, தன் வயிற்றில் வளரும் குழந்தைக்கு தனது கல்லூரித் தோழர் குமரேசன் தான் தந்தை என்று தெரிவிக்கிறாள். குமரேசனின் தந்தையான கௌண்டர் ( கே. கே. சௌந்தர் ) தனது மகனுக்கு அவளை திருமணம் செய்விக்க  தயாராக இல்லை என்கிறார். ஆனால் பின்னர், முத்துவேல் தனது மகள் லட்சுமியை திருமணம் செய்யத் தயாராக இருந்தால் அவனது தங்கையை தன் மகனுக்கு மணமுடிப்பதாக கூறுகிறார். பின்னர் காயத்ரி தன்னை ஒரு கெட்ட நடத்தையுள்ளவளாக சித்தரிக்கும் ஒரு போலி நாடகத்தைத் திட்டமிட்டு நடத்தி தனது காதலை தியாகம் செய்கிறாள். இதற்கிடையில், அபிராமியின் பெற்றோரும், கிருஷ்ணவேணியின் பெற்றோரும் தங்கள் மகளை இனி முத்துவேலுக்கு திருமணம் செய்விக்க முடியாது என்பதால், அவர்கள் அனைவரும் அவனது வீட்டை விட்டு வெளியேறுகிறார்கள். முத்துவேல் காயத்திரியின்  போலி நாடகத்தைப் பற்றி அறிந்ததும், அவன் தனது காதலியைத் தேடுகிறான். முத்துவேலும், காயத்ரியும் தழுவியவுடன் படம் முடிகிறது.

நடிகர்கள் 

ஆனந்த் பாபு முத்துவேலாக
சங்கவி அபிராமியாக
ரோகிணி காயத்திரியாக
வினோதினி கிருஷ்ணவேணியாக
ஆர். சுந்தர்ராஜன் ராமசாமியாக
வடிவுக்கரசி பார்வதியாக
விஜயசந்திரிகா ராசாத்தியாக
ஜெய்கணேஷ் காத்தவராயனாக 
குமரிமுத்து ராஜசேகராக
கே. கே. சௌந்தர் கௌண்டராக
பாண்டு மேகநாதனாக
ராஜ்காந்த்
ஷீலா
ரம்யா
ஜெயதேவி
இடிச்சப்புளி செல்வராசு திருமங்களமாக
விஷ்ணு
வீரமணி
திடீர் கண்ணையா கண்ணையாவாக
கோவை செந்தில் கல்யாணத் தரகராக
அனுஜா கௌரவ வேடத்தில்

இசை 
படத்திற்கான இசையை  இசையமைப்பாளர் தேவா மேற்கொண்டுள்ளார். 1996 இல் வெளியிடப்பட்ட இசைப்பதிவில், வாலி மற்றும் பொன்னியின் செல்வன் எழுதிய பாடல்களுடன் 5 இசைப் பாடல்கள் உள்ளன.

மேற்கோள்கள் 

இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
1996 தமிழ்த் திரைப்படங்கள்
வடிவுக்கரசி நடித்த தமிழ்த் திரைப்படங்கள்
ஜெய்கணேஷ் நடித்த திரைப்படங்கள்
குமரிமுத்து நடித்த திரைப்படங்கள்
தடயம்

தடயம் (Thadayam) என்பது ரமேஷ் பாலகிருஷ்ணன் இயக்கிய 1997 ஆம் ஆண்டய தமிழ் அதிரடித் திரைப்படம் ஆகும். இப்படத்தில் விஜயசாந்தி, ராம்கி, இந்திரஜா ஆகியோர் முக்கிய வேடங்களில் நடித்துள்ளனர். ஜோதி பிரசாத் சீனிவாசன் தயாரித்த இப்படத்திற்கு, தேவா இசை அமைத்துள்ளார். இப்படம் 28, நவம்பர், 1997 அன்று வெளியிடப்பட்டது. இப்படம் தெலுங்கு திரைப்படமான கேங் லீடரைத் தழுவியது  .

கதை 
சந்திரசேகர் ( ராம்கி ), அல்லது சந்திரூ, ஒரு வேலையில்லா பட்டதாரி. இவர் தனது நண்பர் ஜீவாவுடன் வசிக்கிறார். இவர் தன் வாழ்கைக்கான சம்பாதிப்பதற்காக அடிக்கடி சிறைக்குச் செல்கிறார்.  அச்சமற்ற குற்றவியல் வழக்கறிஞரான ஜோதி ( விஜயசாந்தி ) அநீதிக்கு எதிராக போராடுகிறார். சந்திருவை தேவி ( இந்திரஜா ) காதலிக்கிறாள், ஜோதி சந்திருவை காதலிக்கிறாள்.

நடிகர்கள் 

விஜயசாந்தி வழக்கறிஞர் ஜோதியாக
ராம்கி (நடிகர்) சந்துருவாக (சந்திரசேகர்)
இந்திரஜா தேவியாக
நாகேஷ் ஜோதியின் தாத்தாவாக
ராதாரவி ஜோதியின் தந்தை தனசேகராக
தேவன் கிளர்ச்சிக் குழுவின் தலைவர் பாண்டியனாக
டெல்லி கணேஷ் தர்மராஜின் உதவியாளர் சோமுவாக
இராமி ரெட்டி சிறை கண்காணிப்பாளர் பாண்டித்துரையாக
வடிவேலு ஜோதியின் உதவியாளர் நீதிதேவன் எம்.ஏ வாக
உதய் பிரகாஷ் பாண்டியனின் குழு உறுப்பினரான ஜீவாவாக
வினோதினி ஜோதியாக
வி. கோபாலகிருட்டிணன்
அலெக்ஸ்
மகாநதி சங்கர் பாண்டியனின் அடியாள்
ஜாகுவார் தங்கம்
செல்லதுரை வடிவேலுவாக
விட்டல் ராவ்
இடிச்சப்புளி செல்வராசு தலைமைக் காவலராக

இசை 
படத்தறிக்ன இசையை இசையமைப்பாளர் தேவா மேற்கொண்டுள்ளார். 1997 ஆம் ஆண்டில் வெளியிடப்பட்ட இந்த படத்தின் இசைப்பதிவில், வாலி, பொன்னியன் செல்வன், வாசன் ஆகியோரால் எழுதப்பட்ட ஐந்து பாடல்கள் உள்ளன.

குறிப்புகள் 

இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
1997 தமிழ்த் திரைப்படங்கள்
நாகேஷ் நடித்த திரைப்படங்கள்
ராதாரவி நடித்த திரைப்படங்கள்
டெல்லி கணேஷ் நடித்த திரைப்படங்கள்
வடிவேலு நடித்த திரைப்படங்கள்
விஜயசாந்தி நடித்த திரைப்படங்கள்
ஐரிய விக்கிப்பீடியா

ஐரிய விக்கிப்பீடியா (Irish Wikipedia) என்பது கட்டற்ற கலைக்களஞ்சியமான விக்கிப்பீடியாவின் ஐரிய மொழி பதிப்பாகும். 2003 ஆம் ஆண்டு அக்டோபர் மாதம் முதல் ஐரிய விக்கிப்பீடியா செயல்படுகிறது. 2004 ஆம் ஆண்டு சனவரி மாதம் ஐரிசு விக்கிப்பீடியாவில் முதலாவது கட்டுரை எழுதப்பட்டது. விக்கிமீடியா அறக்கட்டளையின் கீழ் காப்ரியல் பீச்சாம் என்பவர் ஐரிய மொழி விக்கிப்பீடியாவை தொடங்கினார். 2005 ஆம் ஆண்டு செப்டம்பர் மாதத்தில் ஐரிய மொழியில் 1600  கட்டுரைகள் எழுதப்பட்டன. பகுதி நேரமாகவும் முழுநேரமாகவும் 173 பயனர்கள் இக்கட்டுரைகளை எழுதினர். 2007 ஆம் ஆண்டு மார்ச்சு  மாத நிலவரப்படி ஐரிய மொழியில் 7000  கட்டுரைகள் எழுதப்பட்டன. 20 தீவிர விக்கிப்பீடியா பயனர்கள் இக்கட்டுரைகளை எழுதினர். 2013 ஆம் ஆண்டு நவம்பர் மாதத்தில் ஐரிய மொழியில் கட்டுரைகளின் எண்ணிக்கை 28,000 என்ற அளவை எட்டியது. இதனால் உலக விக்கிப்பீடியா தரவரிசையில் ஐரிய விக்கிப்பீடியா 85 ஆவது பெரிய விக்கிப்பீடியா என்ற நிலையை அடைந்தது. 

தத்துவம், மரபியல்,   பழங்குடியினர் தொடர்பான கட்டுரைகள் மற்றும் கடல்சார் சொற்களஞ்சியம்  போன்ற பல்வேறு தலைப்புகள் உட்பட பலவிதமான பாடப் பொருள்கள் தற்போது ஐரிய விக்கிப்பீடியாவின் உள்ளடக்கமாக உள்ளன. அறிவியல் மற்றும் தொழில்நுட்ப ஐரிய கலைக்களஞ்சியத்தின் நிர்வாகக் குழுவினரிடம் அனுமதியுடன் படைப்புகள் நேரடியாக ஐரிய விக்கிப்பீடியாவில் பதிவேற்றப்படுகின்றன.

2013 ஆம் ஆண்டு நவம்பர் மாதத்தில் ஐரிய மொழியில் கட்டுரைகளின் எண்ணிக்கை 28,000 என்ற அளவை எட்டியது. இதனால் உலக விக்கிப்பீடியா தரவரிசையில் ஐரிய விக்கிப்பீடியா 85 ஆவது பெரிய விக்கிப்பீடியா என்ற நிலையை அடைந்தது. 

விசிபீட் என்ற பெயரால் அறியப்படும் ஐரிய மொழி விக்கிப்பீடியா அந்நாட்டு ஊடகங்களின் ஆதரவையும் பெற்றுள்ளது. கற்றலை மீண்டும் கற்றல் தொழில்நுட்பத்திற்குள் கொண்டுவருவது குறித்த தனது ஆய்வறிக்கையில் டப்ளின் நகர பல்கலைக்கழகத்தின் பாரி மெக்முலின், ஐரிய விக்கிப்பீடியா ஒருபோதும் உலகின் மிகப் பரவலான மொழிகளின் விக்கிப்பீடியாக்களைப் போன்ற பல கட்டுரைகளைக் கொண்டிருக்க வாய்ப்பில்லை என்றாலும் ஒரு பயனுள்ள அறிவு வளமாகும் என்று பரிந்துரைத்தார். சில குறிப்பிட்ட தலைப்புப் பகுதிகள் பற்றிய அறிவைத் தேடும்போது ஐரிய விக்கிப்பீடியா ஆங்கிலம் மற்றும் பிற மொழிகளில் உள்ள விக்கிபீடியாக்களை விட மிகவும் பயனுள்ளதாக இருக்கும் என்று அவர் உணர்ந்தார். ஏனெனில் கட்டுரைகளின் பரிணாம வளர்ச்சியின் தன்மை எந்தவொரு மொழியிலும் அக்கட்டுரைகளின் முதன்மை அல்லது உறுதியான விக்கிப்பீடியா கட்டுரைகளைக் கொண்டிருக்க வழிவகுக்கும் என்பது அதற்கான காரணமாகும்.

பிற கல்வி ஆதாரங்கள் ஐரிய மொழி விக்கிப்பீடியா தளத்தின் கல்வி மதிப்பை வலியுறுத்தியுள்ளன. மூன்றாம் நிலை கல்வியல் கருவியாக ஐரிய விக்கிப்பீடியாவின் பங்கு விக்கிமீடியா பயன்பாட்டின் பின்னணியில் ஒப்புக் கொள்ளப்பட்டுள்ளது. மேற்கு அயர்லாந்திலுள்ள கால்வே தேசிய பல்கலைக்கழகத்தின் கல்விச் செயல்திட்டங்கள் ஐரிய விக்கிப்பீடியாவை ஆதரிக்கின்றன.

மேற்கோள்கள்

வெளியிணைப்புகள்

Vicipéid 
Irish Wikipedia mobile version (not fully supported) 
Statistics for Irish Wikipedia by Erik Zachte

மொழிவாரி விக்கிப்பீடியாக்கள்
கஸ்தூரி மான் (திரைப்படம்)

கஸ்தூரி மான் (Kasthuri Maan) என்பது மலையாள இயக்குநர் அ. க. லோகிததாசு இயக்கிய 2005 ஆம் ஆண்டய தமிழ் திரைப்படமாகும். இப்படம்  இதே பெயரில் இவராலேயே மலையாளத்தில் எடுக்கபட்ட படத்தின் மறு ஆக்கம்  மற்றும் இந்த நாள்வைரியிலான  இவரது ஒரே தமிழ் படமும் ஆகும். இப்படத்தில் பிரசன்னா, மீரா ஜாஸ்மின் ஆகியோர் முதன்மை பாத்திரங்களில் நடித்துள்ளனர்.  சம்மி திலகன், சரத் பாபு, வி. எம். சி ஹனீபா, பாரதி கண்ணன், பவன், வினோதினி, சுஜா ஆகியோரும் இடம்பெற்றுள்ளனர். கஸ்தூரி மானின் கதை ஒரு இளம் கல்லூரிப் பெண்ணைச் சுற்றியதாக உள்ளது, அவர் தனது காதலருக்கு தனது சொந்த பிரச்சினைகளுக்கு மத்தியில் அவரை ஒரு ஐ.ஏ.எஸ் அதிகாரியாக வேண்டும் என்ற கனவை நனவாக்க உதவுகிறார். இந்த படம் 2005 தீபாவளியின் போது வெளியிடப்பட்டது. பெரும்பாலும் பொதுவாக நேர்மறையான வரவேற்பைப் பெற்றது.

கதை 
அருண்குமார் ( பிரசன்னா ), மாவட்ட ஆட்சியர் பதவியில் இருப்பதாக படம் தொடங்குகிறது. அவரது தந்தை பழனியப்பன் ( சரத் பாபு ) அவரை திருமணம் செய்து கொள்ளக் கூறுவதாக அவரது முன் வாழ்க்கை காட்சிக்கு கதை செல்கிறது. பழனியப்பன் ஒரு பணக்கார திரைப்பட தயாரிப்பாளராக இருக்கிறார். அவர்  ஒரு பணக்காரரிடமிருந்து கடன் வாங்கியிருந்தார், ஆனால் அவரால் கடனை திருப்பிச் செலுத்த முடியாத நிலையில் தவிக்கிறார். பணக்காரன் தன் மகளை அருணுக்கு திருமணம் செய்விக்க விரும்புகிறான்.  ஆனால் அருண் அவளை திருமணம் செய்ய விரும்பவில்லை.

உமாசங்கரியும் ( மீரா ஜாஸ்மின் )  அருணும் ஒரே கல்லூரியில் படிக்கின்றனர். கல்லூரி வளாகத்தில் உமா ஒரு கலகலப்பான, குறும்புக்கார பெணாக உள்ளாள். ஆனால் வீட்டில், கடுமையான வறுமையை எதிர்கொண்டு வாழ்கிறாள். தனது வீட்டை கவனித்துக்கொள்வதற்கும், வாழாவெட்டியான சகோதரிக்காகவும் பல்வேறு பகுதிநேர வேலைகளில் ஈடுபடுகிறாள். இதற்கிடையில், பழனியப்பன் கடன் சுமை தாளாமல் தற்கொலைக்கு முயற்சிக்கிறார். ஐ.ஏ.எஸ் தேர்வுகளுக்கு தயாராகி வரும் அருணுக்கு உமா பலவகையிலும் உதவுகிறாள். அவர் அவளை திருமணம் செய்துகொள்வதாகவும், அவளுடைய குடும்ப சூழ்நிலையிலிருந்து அவளை மீட்பதாகவும் உறுதியளிக்கிறார். இருப்பினும், உமா, தனது அக்காள் கணவரிடமிருந்து காத்துக்கொள்ள அவனை கொன்று சிறை செல்கிறாள். இறுதியில் இருவரும் இணைகிறனர்.  .

நடிகர்கள் 

 பிரசன்னா அருணாச்சலம் பழநியப்பனாக
 மீரா ஜாஸ்மின் உமாசங்கரி வெற்றிவாலாக
 சம்மி திலகன் சி. கே. நாகராஜனாக
 சரத் பாபு பழநியப்பனாக
 கீதா ரவிசங்கர் அருணின் தாயாக
 வினோதினி பிரேமாவாக
 சுஜா வருணீ சுனிதாவாக
 குலப்புள்ளி லீலா முனியம்மாவாக
 அஞ்சலி தேவி வடிவம்மாளாக
 தேவி சந்திரா அருணாச்சலத்தின் சகோதரியாக
 கொச்சி ஹனீஃபா
 கருணாஸ்
 டி. கே. கலா
 பாரதி கண்ணன்
 பவன்
 சாய் பல்லவி கல்லூரி மாணவியாக (அங்கீகரிக்கப்படாத துணை நடிகை)

இசை 
படத்திற்கு இளையராஜா இசையமைத்துள்ளார். அனைத்து பாடல்களின் பாடல் வரிகளை வாலி, முத்துலிங்கம், நா. முத்துகுமார், பழனிபாரதி, மு. மேதா ஆகியோர் எழுதியுள்ளனர்.

 "ஓரு போர்களம்" - கார்த்திக், மஞ்சரி
 "கேட்கலையோ" - திப்பு, மஞ்சரி
 "நேத்து வரைக்கும்" - சுஜாதா
 "என்னை கேட்கும்" - திப்பு
 "வானின் காதல்" - மஞ்சரி

குறிப்புகள் 

2005 தமிழ்த் திரைப்படங்கள்
இந்தியத் தமிழ்த் திரைப்படங்கள்
மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
இளையராஜா இசையமைத்த திரைப்படங்கள்
கொஞ்சம் கொஞ்சம்

கொஞ்சம் கொஞ்சம் (Konjam Konjam) என்பது ஓர் இந்திய தமிழ் திரைப்படம், ஆகும். இதை அறிமுக இயக்குநரான உதய சங்கர் எழுதி இயக்கியுள்ளார். பெட்டி சி. கே மற்றும் பி. ஆர். மோகன் ஆகியோர் தங்கள் தயாரிப்பு நிறுவனமான மிமோசா புரொடக்சன்ஸ் நிறுவனத்தின் மூலமாக தயாரித்துள்ளனர். இப்படத்திற்கான தயாரிப்பு பணிகள் 2016 சனவரியில் தொடங்கியது. படம் 22 செப்டம்பர் 2017 அன்று வெளியிடப்பட்டது.

சுருக்கம் 
கொஞ்சம் கொஞ்சம் படத்தில் பிரியா மோகன், கோகுல் கிருஷ்ணன், மெர்ஷீனா நீனு ஆகியோர் முக்கிய வேடங்களில் நடித்துள்ளனர். இது ஒரு காதல் குடும்ப நாடகப் படமாகும். இதை உதயசங்கரன் இயக்க, வல்லவன் இசையமைத்துள்ளார்.

நடிகர்கள் 

 திருநாவுக்கராசாக கோகுல் கிருஷ்ணா
 திலகாவதியாக பிரியா மோகன்
 திவ்யாவாக மார்ஷீனா நீனு
 சிவபாலனாக அப்புக்குட்டி
 கொடுமுடி பாபுவாக மன்சூர் அலி கான்
 கொடுமுடி பாபுவின் மனைவியாக வினோதினி
 ஜாங்கிரி மதுமிதா
 சுடலையாக ஏ.கே.தவசி
 செந்தமிழனாக சிவதாணு
 புரூனோவாக பிரதீப் கோட்டயம்
 எஸ். ஐ. ஜெய குமாராக ஜெயன் செர்தலா
 தப்பாவாக சர்மிளா தாபா
 பார்வதியாக சாந்தி மணி
 ரஜினி ஆசிரியராக ரஜினி முரளி
 தாமரையாக மகாலட்சுமி
 ராதாவாக காயத்ரி

குறிப்புகள்

வெளி இணைப்புகள் 

 

2017 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
மன்சூர் அலி கான் நடித்த திரைப்படங்கள்
ரத்தபாசம் (1980 திரைப்படம்)

ரத்த பாசம் (Ratha Paasam) என்பது 1980 ஆம் ஆண்டய இந்தியத் தமிழ் திரைப்படம் ஆகும்.  கே. விஜயன் இயக்கிய இப்படத்தை, சாந்தி நாராயணசாமி தயாரித்துள்ளார். இப்படத்தில் சிவாஜி கணேசன், ஸ்ரீப்ரியா, எம். என் .நம்பியார், மேஜர் சுந்தரராஜன் ஆகியோர் முக்கிய வேடங்களில் நடித்துள்ளனர். இப்படத்திற்கு எம். எஸ். விஸ்வநாதன் இசை அமைத்தார்.

நடிகர்கள் 
 சிவாஜி கணேசன்
 ஸ்ரீப்ரியா
 எம்.என் நம்பியார்
 மேஜர் சுந்தரராஜன்
 தேங்காய் சீனிவாசன்
 ஜெய்கணேஷ்
 பிரமிளா
 ஜெயசித்ரா
 மோகன் பாபு
 மனோரமா

இசை 
படத்திற்கு எம். எஸ். விஸ்வநாதன் இசையமைத்தார். பாடல் வரிகளை கண்ணதாசன் எழுதினார்.

மேற்கோள்கள்

வெளி இணைப்புகள் 
 

1980 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். எஸ். விஸ்வநாதன் இசையமைத்த திரைப்படங்கள்
சிவாஜி கணேசன் நடித்த திரைப்படங்கள்
சிறீபிரியா நடித்த திரைப்படங்கள்
எம். என். நம்பியார் நடித்த திரைப்படங்கள்
மேஜர் சுந்தரராஜன் நடித்த திரைப்படங்கள்
தேங்காய் சீனிவாசன் நடித்த திரைப்படங்கள்
ஜெய்கணேஷ் நடித்த திரைப்படங்கள்
மனோரமா நடித்த திரைப்படங்கள்
வில்லியனூர் மாதா

வில்லியனூர் மாதா (Villiyanur Matha) என்பது 1983 ஆம் ஆண்டய இந்தியத் தமிழ் திரைப்படம் ஆகும். இதை கே. தங்கப்பன் இயக்க, ஜி. தேவராஜன் இசை அமைத்துள்ளார். இப்படம் மலையாள மொழியில் லூர்தே மாதாவு என்ற பெயரில் வெளியானது .

நடிகர்கள் 

 பேபி அஞ்சு
 ராஜ்குமார் சேதுபதி
 தந்தையாக வின்சென்ட்
 பிரமிளா
 ராணி பத்மினி
 சங்கீதா
 ஒய். ஜி. மகேந்திரன்
 சரத் பாபு
 விஜய சாந்தி
 மனோரமா

பாடல்: தமிழ் பதிப்பு 
படத்திற்கு ஜி. தேவராஜன் இசையமைத்தார்.

பாடல்: மலையாள பதிப்பு 
மலையாள பதிப்புக்கும் ஜி.தேவராஜன் இசையமைத்துள்ளார், பாடல் வரிகளை மான்கொம்பு கோபாலகிருஷ்ணன் எழுதியுள்ளார் .

குறிப்புகள்

வெளி இணைப்புகள் 

 

1983 தமிழ்த் திரைப்படங்கள்
இந்தியத் தமிழ்த் திரைப்படங்கள்
விஜயசாந்தி நடித்த திரைப்படங்கள்
சைமன் பல்சிபெர்

சைமன் எட்வர்ட் பல்சிபெர் (Simon Edward Pulsifer)(பிறப்பு: செப்டம்பர் 11, 1981) ஆங்கில மொழி விக்கிபீடியாவில் கனேடிய பங்களிப்பாளராக உள்ளார், அவரின் ஏராளமான பங்கேற்பு அவரை "சிறு ஊடக பிரபலமாக" மாற்றியது.

ஆங்கில விக்கிபீடியா 
தி நியூயார்க் டைம்ஸ் இதழின் மூலமாக தளத்தைப் பற்றி கேள்விப்பட்டபின், சைமன் பி என்ற பயனர் பெயரின் கீழ் டிசம்பர் 10, 2001 அன்று  ஆங்கில விக்கிபீடியாவில் பல்சிபெர் ஒரு தீவிர பங்களிப்பாளராக ஆனார். 2006 ஆம் ஆண்டில், விக்கிபீடியா இணையதளத்தில் வாரத்திற்கு 40 மணி நேரத்திற்கும் மேலாக செலவிட்டதாக அவர் கூறினார்.  அவர் ஒரு நிர்வாகியும்,  விக்கிபீடியாவின் நடுவர் குழுவின் முன்னாள் உறுப்பினரும் ஆவார்.

விக்கிபீடியாவில் பல்சிபெரின் பணித்திறன் அவரை உள்ளூர் பத்திரிகைகளில் மனித ஆர்வக் கதைகளுக்கு உட்படுத்தியுள்ளது.ஜிம்மி வேல்ஸுடன் சேர்ந்து ஆகஸ்ட் 2, 2006 அன்று ஆன் பாயிண்ட் நிகழ்ச்சியில் தோன்றினார். 2006 டிசம்பரில் டைம் (இதழ்) ஆண்டு தோறும் வழங்கப்படும் "ஆண்டின் மனிதர்" விருதினைத் தந்து அவரைப் பற்றிய ஒரு பிரசுரத்தையும் வெளியிட்டிருந்தது.  பிப்ரவரி 6, 2011 அன்று, விக்கிமீடியாவின் நிர்வாக இயக்குநர் சூ கார்ட்னர், விக்கிபீடியா சமூகத்தின் பாராட்டுக்கான அடையாளத்தை அவருக்கு வழங்கினார்.

தனிப்பட்ட வாழ்க்கை 
பல்சிபெர் நோவா ஸ்கொட்டியாவின் ஹாலிஃபாக்ஸில் பிறந்தார், ஒன்ராறியோவின் ஒட்டாவாவில் வளர்ந்தார். அவருக்கு ஆண்ட்ரூ என்ற சகோதரர் உள்ளார். 2000 ஆம் ஆண்டு சூனில், அவர் லிஸ்கர் கல்லூரி நிறுவனத்தில் பட்டம் பெற்றார். மற்றும் விக்டோரியா கல்லூரியின் டொராண்டோ பல்கலைக்கழகத்தில் வரலாற்றைப் படித்தார். 
டொராண்டோவில் வசிக்கும் அவர் (2007 நிலவரப்படி), அவர் ஒட்டாவாவில் பல ஆண்டுகள் வாழ்ந்தார். அவர் இரண்டு நகரங்களிலுமே அரசியல்வாதிகளின் அரசியல் பிரச்சாரங்களில் பணியாற்றியுள்ளார் பவுல் தேவார் ( ஒட்டாவா மையம் ) மற்றும் ஒலிவியா சோவ் ( டிரினிட்டி- இசுபேடினா) — மற்றும் 2006 ஆம் ஆண்டில் ஒட்டாவா மேயர் வேட்பாளர் அலெக்ஸ் முன்டரிடம் தகவல்தள மேலாளராகப் பணிபுரிந்தார்.

பல்சிபெர் டொராண்டோ நகர மன்றத்தின் உறுப்பினராகவும் இருந்தார்.

மேற்கோள்கள் 

வாழும் நபர்கள்
1981 பிறப்புகள்
விக்கிப்பீடியர்கள்
பரிட்சைக்கு நேரமாச்சு

பரிட்சைக்கு நேரமாச்சு (Paritchaikku Neramaachu) என்பது 1982 ஆம் ஆண்டய இந்திய தமிழ் திரைப்படமாகும், இதை முக்தா சீனிவாசன் இயக்க, முக்தா ராமசாமி தயாரித்தார். இப்படத்தில் சிவாஜி கணேசன், சுஜாதா, தேங்காய் சீனிவாசன், ஒய். ஜி. மகேந்திரன் ஆகியோர் நடித்துள்ளனர். இப்படத்திற்கு எம். எஸ். விஸ்வநாதன் இசை அமைத்துள்ளார். இப்படத்தின் கதையானது இதே பெயரிலான மேடை நாடகத்தை அடிப்படையாகக் கொண்டது.

நடிகர்கள் 

சிவாஜி கணேசன்
சுஜாதா
தேங்காய் சீனிவாசன்
ஒய். ஜி. மகேந்திரன்
வெண்ணிற ஆடை மூர்த்தி
வி. கோபாலகிருட்டிணன்
ராதாரவி
டெல்லி கணேஷ்
ஒய். ஜி. பார்த்தசாரதி
ஆர். நீலகண்டன்
காத்தாடி ராமமூர்த்தி
உசிலைமணி
ஒரு விரல் கிருஷ்ணா ராவ்
டைப்பிஸ்ட் கோபு
ஜி. சீனிவாசன்
லூசு மோகன்
மனோரமா
பூர்ணிமா ஜெயராம்
சில்க் ஸ்மிதா
எஸ். என். பார்வதி

இசை 
இப்பத்திற்கு எம்.எஸ். விஸ்வநாதன் இசையமைத்தார்.

குறிப்புகள்

வெளி இணைப்புகள் 

 

இந்திய நாடகத் திரைப்படங்கள்
இந்தியத் தமிழ்த் திரைப்படங்கள்
1982 தமிழ்த் திரைப்படங்கள்
எம். எஸ். விஸ்வநாதன் இசையமைத்த திரைப்படங்கள்
சிவாஜி கணேசன் நடித்த திரைப்படங்கள்
சுஜாதா நடித்த திரைப்படங்கள்
தேங்காய் சீனிவாசன் நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
ராதாரவி நடித்த திரைப்படங்கள்
டெல்லி கணேஷ் நடித்த திரைப்படங்கள்
மனோரமா நடித்த திரைப்படங்கள்
பூர்ணிமா பாக்கியராஜ் நடித்த திரைப்படங்கள்
சில்க் ஸ்மிதா நடித்த திரைப்படங்கள்
ஆரோன் ஆல்ஃபேகர்

ஆரோன் ஆல்ஃபேகர் (Aaron Halfaker) (; பிறப்பு திசம்பர் 27, 1983) என்பவர் ஒரு அமெரிக்க கணிணி அறிவியலாளர் மற்றும் விக்கிமீடியா நிறுவனத்தின் முதன்மை ஆய்வு விஞ்ஞானியுமாக 2020 வரை பணியாற்றியவரும் ஆவார்.

கல்வி மற்றும் தொழில் 
ஆல்ஃபேகர் 2006 ஆம் ஆண்டில் செயின்ட் ஸ்கொலஸ்டிகா கல்லூரியில் கணினி அறிவியலில் பட்டம் பெற்றார், அங்கு அவர் ஒரு உடலியக்க சிகிச்சை பிரிவை தனது முதன்மைப் படிப்பாக படிக்கத் தொடங்கினார். ஆனால் இணை பேராசிரியர் டயானா ஜான்சன் ஒரு நிரலாக்க வகுப்பை எடுத்த பிறகு கணினி அறிவியலுக்கு மாறினார். பின்னர், 2013 ஆம் ஆண்டில் மினசோட்டா பல்கலைக்கழகத்தில் குரூப்லென்ஸ் ஆராய்ச்சி ஆய்வகத்திலிருந்து கணினி அறிவியலில் முனைவர் பட்டத்தைப் பெற்றார். விக்கிபீடியா மற்றும் அதன் தளத்தின் செயலில் உள்ள முனைப்பான பங்களிப்பாளர்களின் எண்ணிக்கை குறைதல் குறித்த அவரது ஆய்வுக்காக அறியப்பட்டவரானார். 2007 ஆம் ஆண்டில் விக்கிபீடியா ஒரு "சரிவு கட்டத்தை" தொடங்கியது என்றும், அதன் பின்னர் இது தொடர்ந்து குறைந்து வருவதாகவும் அவர் கூறியுள்ளார். விக்கிப்பீடியாவில் போட்ஸ் என அழைக்கப்படும்  தானியங்கி கணக்குகளையும் மேலும் அவை தளத்திற்கு புதிய பங்களிப்பாளர்களை பாதிக்கும் விதம் குறித்தும் ஆல்ஃபேகர் ஆய்வு செய்துள்ளார், ஒரு பட்டதாரி மாணவராக இருந்தபோது, அவர், ஸ்டூவர்ட் கீகருடன் சேர்ந்து, விக்கிபீடியா தொகுப்பிற்கான " ஸ்னகல் " என்ற கருவியை உருவாக்கினார், இதன் குறிக்கோள் விக்கிப்பீடியாவில் காழ்ப்புணர்ச்சியுடன் செய்யப்படும் தொகுப்புகள் மற்றும் கழிவுகளை அகற்றுவதும், புதிய ஆசிரியர்களின் ஆக்கபூர்வமான பங்களிப்புகளை முன்னிலைப்படுத்துவதும் ஆகும். விக்கிபீடியாவில் காழ்ப்புணர்ச்சியைக் கண்டறிந்து அதை நல்ல நம்பிக்கையுடன் மேற்கொள்ளப்படும் திருத்தங்களிலிருந்து வேறுபடுத்துவதற்குப் பயன்படுத்தப்படும் "குறிக்கோள் திருத்த மதிப்பீட்டு சேவை" (அல்லது சுருக்கமாக ORES) எனப்படும் ஒரு செயற்கை நுண்ணறிவு இயந்திரத்தையும் அவர் உருவாக்கியுள்ளார்.

மேற்கோள்கள் 

1983 பிறப்புகள்
அமெரிக்கக் கணினி அறிவியலாளர்கள்
வாழும் நபர்கள்
சந்தாளி விக்கிப்பீடியா

சந்தாளி விக்கிப்பீடியா (Santali Wikipedia) என்பது கட்டற்ற கலைக்களஞ்சியமான விக்கிப்பீடியாவின் சந்தாளி மொழி பதிப்பாகும். 2018 ஆம் ஆண்டு அக்டோபர் மாதம் முதல் சந்தாளி விக்கிப்பீடியா செயல்படுகிறது. இடம் வலமாக எழுதப்படும் சந்தாளி மொழி எழுத்துக்களே சந்தாளி விக்கிப்பீடியாவில் பயன்படுத்தப்படுகின்றன. 7.5 மில்லியன் வரையிலான மக்களால் பேசப்படும் ஓர்  ஆசுத்ரோ-ஆசிய மொழியின் முண்டா மொழிகளுள் ஒன்று சந்தாளி மொழியாகும். வங்கதேசம், இந்தியா, பூட்டான், நேபாளம் போன்ற தெற்காசிய மக்களால் இம்மொழி பேசப்படுகிறது.

வரலாறு 
சந்தாளி மொழி விக்கிப்பீடியாவை உருவாக்கும் செயல்முறை 2012 ஆம் ஆண்டு தொடங்கியது.  இம்மொழி விக்கிப்பீடியாவிற்காக வங்கதேச விக்கிப்பீடியா இவ்வாண்டில் விக்கிப்பீடியா சந்திப்பு மற்றும் பட்டறை ஒன்றை ஏற்பாடு செய்தது. வங்காளதேசத்தின் தினாச்பூர் மாவட்டத்தில் இம்முயற்சி மேற்கொள்ளப்பட்டது. பின்னர் பிப்ரவரி 2017 ஆம் ஆண்டு இத்திட்டம் வேகம் பெற்றது. சந்தாளி விக்கிப்பீடியாவின் முன்னேற்றம் அவ்வப்போது ஏற்ற இறக்கங்களுடன் சிலகாலம் தடுமாற்றம் கண்டது.

பின்னர் 2017 ஆம் ஆண்டு செப்டம்பர் மாதத்தில் வங்கதேச விக்கிமீடியா டாக்கா நகரில் மீண்டும் ஒரு சந்தாளி மொழி விக்கிப்பீடியா சமூகத்துடன் மீண்டும் ஒரு சந்திப்புக் கூட்டத்தை ஏற்பாடு செய்தது. கூட்டத்தில் சந்தாளி மொழி  விக்கிப்பீடியாவை தொடங்குவதை விரைவுபடுத்த வேண்டுமென முடிவு செய்யப்பட்டது. இந்த விவாதத்தைத் தொடர்ந்து 2017 ஆம் ஆண்டு டிசம்பர் மாதம் 30 அன்று சந்தாளி மொழி சமூகத்திற்காக வங்கதேசத்தின் டாக்கா நகரில் வங்கதேச விக்கிமீடியா ஒரு பயிற்சிப் பட்டறையை ஏற்பாடு செய்தது. இந்தியாவில் இருந்தும் சந்தாளி மொழி சமூககத்தினர் நிகழ்நேர கலந்துரையாடல் மூலம் இப்பயிற்சிப் பட்டறை நிகழ்ச்சியில் பங்கேற்றனர். இதைத் தொடர்ந்து சந்தாளி மொழி சமூகத்திற்காக ஒடிசாவில் மேலும் ஒரு பயிற்சிப் பட்டறை ஏற்பாடு செய்யப்பட்டது. ஒடிய விக்கிமீடியன் பயனர் குழுமத்தின் ஆதரவுடன் 2018 ஆம் ஆண்டு மார்ச்சு மாதம் 11 அன்று இப்பட்டறை நடத்தப்பட்டது.

பல மாத வேலைகளுக்குப் பிறகு விக்கிமீடியா மொழிக் குழு 2018 ஆம் ஆண்டு சூன் மாதம் 28 அன்று  சந்தாளி மொழி விக்கிப்பீடியாவுக்கு ஒப்புதல் அளித்தது.  சந்தாளி விக்கிப்பீடியா தளம் இறுதியாக 2018 ஆம் ஆண்டு ஆகத்து மாதம் இரண்டாம் நாளில் தொடங்கப்பட்டது.

பயனர்களும் தொகுப்பவர்களும்

காட்சிக்கூடம்

மேற்கோள்கள்

வெளியிணைப்புகள் 

 Santali Wikipedia|சந்தாளி விக்கிப்பீடியா
 Wikipedia.org multilingual portal
 Wikimedia Foundation

மொழிவாரி விக்கிப்பீடியாக்கள்